Buchta

Buchta ['bʊxta] es le nomine de un parve pastisso rectangular o oval, multo popular in Republica Chec, usualmente facite con marmelada de prunas, lacte cualiate, o semines de papavere molite con sucro.
Etymologia
In checo le radice buch es un variante de pronunciation del radice puch in le parola napuchlý, que significa 'inflate', nam le buchtas infla durante le coction.
Sortas
Il ha duo sortas de buchtas: le domestic e le industrial. Quando on produce buchtas industrialmente, on pone los in un recipiente oblonge de latta, ubi illos jace le unes presso le alteres como briccas, de sorta que le fissuras inter illos pare un grillia quando guardate de supra. Durante le coction le buchtas adhere le unes al alteres, de sorta que postea on debe distachar los como timbros postal.

Categoria:Cocina chec
Categoria:Pastisseria